О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 331
Взето с Протокол № 26 от заседание на Общински съвет – Чепеларе, проведено на 25.07.2013 година

ОТНОСНО: Приемане на текст на Становище във връзка с молби от Милко Събев Рушанов – управител на „Барон” ЕООД и Тодор Николов Пепеланов – управител на „Мини Комерс” ООД
Общински съвет – Чепеларе, след като изслуша общинските съветници и след станалите разисквания на основание чл. 21, ал. 2 от ЗМСМА 

Р   Е   Ш   И:

Общински съвет – Чепеларе приема текста на Становище във връзка с молби от Милко Събев Рушанов – управител на „Барон” ЕООД и Тодор Николов Пепеланов – управител на „Мини Комерс” ООД.
-Общ брой на общинските съветници: 13

-Гласували: 10
“ЗА” 10
“ПРОТИВ” 0

“ВЪЗДЪРЖАЛ СЕ” 0




   
           ПРЕДСЕДАТЕЛ НА ОБЩИНСКИ

СЕКРЕТАР: …………


          СЪВЕТ - Ч Е П Е Л А Р Е: ……......

/ЛИДИЯ ДАРАКЧИЕВА/

ОБЩИНСКИ СЪВЕТ - ЧЕПЕЛАРЕ


4850 Чепеларе, ул. “Беломорска” 44Б, тел. 03051/8275 (0882392706)

факс 03051/8279 (0882392710), E-mail: obs@chepelare.bg; 
web: www.chepelare.org
ДО
ДИРЕКЦИЯ ЗА НАЦИОНАЛЕН СТРОИТЕЛЕН

КОНТРОЛ - ГР. СОФИЯ

ДО
НАРОДНО СЪБРАНИЕ НА

РЕПУБЛИКА БЪЛГАРИЯ

ДО
МИНИСТЕРСТВО НА РЕГИОНАЛНОТО

РАЗВИТИЕ 
ДО
НАЧАЛНИКА НА

РАГИОНАЛЕН ОТДЕЛ

„НАЦИОНАЛЕН СТРОИТЕЛЕН КОНТОРЛ“ СМОЛЯН

ПРИ РЕГИОНАЛНА ДИРЕКЦИЯ ЗА НАЦИОНАЛЕН СТРОИТЕЛЕН

КОНТРОЛ ЮЖЕН ЦЕНТРАЛЕН РАЙОН

ДО 

НАЧАЛНИКА НА 

РЕГИОНАЛНА ДИРЕКЦИЯ ЗА НАЦИОНАЛЕН СТРОИТЕЛЕН

КОНТРОЛ - ЮЖЕН ЦЕНТРАЛЕН РАЙОН - ПЛОВДИВ
С Т А Н О В И Щ Е

Прието с Решение № 331 по Протокол № 26 от заседание на Общински съвет – Чепеларе проведено на 25.07.2013 год.

срещу Принудителното изпълнение на влязла в сила Заповед № РД-14-3/06.01.2011г. на Зам.- началника на ДНСК за премахване на незаконен строеж: „Семеен хотел с магазин за спортни стоки“, находящ се в УПИ-Х- за озеленяване/ПИ 244.84 по КК/, кв. 8 по плана на к.к. Пампорово, Община Чепеларе, Област Смолян

и

срещу Принудителното изпълнение на влязла в сила Заповед № РД-14-2/06.01.2011г. на Зам.- началника на ДНСК за премахване на незаконен строеж: „Монтаж на ресторант-сладкарница“, находящ се в УПИ-ХI- за сладкарница/ПИ 244.84 по КК/, кв. 8 по плана на к.к. Пампорово, Община Чепеларе, Област Смолян

УВАЖАЕМИ ДАМИ И ГОСПОДА,

Обръщаме се към Вас в качеството си на орган на местното самоуправление изразявайки, становището си за проблем с местно значение и с апел за скоростното му разрешаване. Предлагаме да се анализират  влезлите в сила Заповед № РД-14-3/06.01.2011 г. и Заповед № РД-14-2/06.01.2011 г. и двете издадени от  Зам.- началника на ДНСК за премахване на незаконни строежи: “Семеен хотел с магазин за спортни стоки“, находящ се в УПИ-Х- за озеленяване /ПИ 244.84 по КК/, кв. 8 по плана на к.к. Пампорово и „Монтаж на ресторант-сладкарница“, находящ се в УПИ-ХI- за сладкарница /ПИ 244.84 по КК/, кв. 8 по плана на к.к. Пампорово, Община Чепеларе, Област Смолян.

Обектите, предмет на предстоящото принудително събаряне се намират в центъра на   к.к Пампорово. Същите граничат с единствената улица даваща възможност за стигане до центъра на комплекса. Събарянето на обектите с прилежащите им подпорни стени ще влоши и затрудни достъпа до единствена артерия водеща до голяма част от хотелите и търговските обекти. Ще даде лошо отражение на имиджа, който Пампорово успя да изгради през последните десетилетия като привлекателна туристическа дестинация през летния и зимен сезон. Летният туризъм разгръща облика си с изграждането на модерния и уникален за България велопарк.

През тази година се навършват 80 год. от създаването на курорт Пампорово. Тази годишнина ща намери отражение в международната туристическа борса, която ще се проведе в к.к. Пампорово от 10 до 13.10.2013 год. Под надслов „Планините на България – гостоприемство в четири сезона.”.В момента е разгара на летния туристически сезон и к.к Пампорово е наситен от посещения на туристи. С предприемане на действие по изпълнение на двете заповеди на Зам.- началника на ДНСК ще се разруши инфраструктурата, изгледа и облика на курорта, ще се затрудни достъпът на туристи, търговци и инвеститори.  

На следващо място, след събаряне на тези два обекта, ще възникне изключително сериозен проблем от инженерно - конструктивна гледна точка, а именно – установено е и в съдебно производство, че двата обекта са монтирани благодарение на направени бетонни стени, една от които е 11 метра. Направата й е била нужна, за да укрепи иначе стръмния терен и възможността от свличаща се маса по ската надолу. С разрушаването й рискът за свличане и пропадане на част от пътното платно непосредствено намиращо се пред двата обекта ще стане реален. Това от своя страна ще доведе до осуетяване реализирането на проекта за изграждане на ново улично осветление, тъй като подземната инфраструктура за това осветление минава именно през този път. Нуждата от изграждането именно на идентични подпорни стени със сега изградените ще стане неотложно, за да се укрепи пътя. 

След разрушаването на двата обекта съгласно прогнозните срокове ще настъпи зимния сезон и получилите се дупки вследствие разрушаването, покрити със сняг и валежи ще ерозират и с течение на природните процеси ще се превърнат в още по-голям проблем и допълнително ще увеличат пропадането на тази част от пътното платно.

Тези аргументи може да бъдат обект и основание за преразглеждане на казуса с двата обекта, като тук е нужно експертно становище – конструктивно, което да разгледа въпросът не дали да се разрушат двата обекта, а какъв ще е резултатът от това, загубите за Община Чепеларе, като собственик и задължен субект да поддържа пътната мрежа на територията на Община Чепеларе.

Предлагаме да не се допуска разрушаване на двата обекта, предвид големите вреди, които ще бъдат нанесени на курорта, а налагане на санкции – глоби от страна на собствениците. Нека се вземе под внимание, че двата обекта са част от търговския център на Пампорово и се намират на инфраструктурно място, което ще затрудни движение и ще създаде опасност за ежедневно преминаващия поток от хора.

УВАЖАЕМИ ДАМИ И ГОСПОДА,

Силно се надяваме, че силата на Държавата се демонстрира не като руши, а като създава и предлагаме да се наложи мораториум върху премахването на незаконните строежи, до намиране на изход и решение на създалата се ситуация.

Гр. Чепеларе

25.07.2013 г.

